
ΔΕΛΤΙΟ ΤΥΠΟΥ

Ανάγκη για ενημέρωση των καπνιστών για τις αιτίες που προκαλούν τις επιβλαβείς συνέπειες από το τσιγάρο

Ασπρόπυργος, 01/11/2021
· 6 στους δέκα καπνιστές στην Ελλάδα λένε πως θα ήταν πιο πιθανό να στραφούν σε μια καλύτερη εναλλακτική λύση εάν είχαν σαφείς πληροφορίες σχετικά με το πώς αυτά τα προϊόντα διαφέρουν από τα τσιγάρα και ποια είναι η επιστήμη πίσω από αυτά.

· 9 στους 10 καπνιστές παγκοσμίως που έχουν κάνει την αλλαγή σε μια καλύτερη εναλλακτική  σε σχέση με το τσιγάρο αποδίδουν αυτή την απόφασή τους στην ακριβή πληροφόρηση  που είχαν. Στο 86% είναι το αντίστοιχο ποσοστό για την Ελλάδα.
Έλλειψη ενημέρωσης φαίνεται να έχει η κοινή γνώμη και ειδικότερα οι καπνιστές για τους λόγους που το τσιγάρο είναι επιβλαβές για την υγεία, καθώς και για τις διαφορές που έχει από τα εναλλακτικά του καπνίσματος προϊόντα. Τα συμπεράσματα αυτά προκύπτουν από τη νέα διεθνή έρευνα της ανεξάρτητης εταιρείας Povaddo που έγινε για λογαριασμό της Philip Morris International με τη συμμετοχή 29.484 ενηλίκων από 26 χώρες, μεταξύ των οποίων  και η Ελλάδα.
Η έρευνα με τίτλο «Ελλιπής πληροφόρηση: μια μεγάλη απειλή στην πρόοδο για ένα μέλλον απαλλαγμένο από το τσιγάρο» (Misinformation: A major threat to smoke-free progress) δείχνει συγκεκριμένα πως όταν το κοινό στην Ελλάδα κλήθηκε να προσδιορίσει την κύρια αιτία ασθενειών που σχετίζονται με το κάπνισμα, μόλις το 18% αναγνώρισε σωστά το υψηλό επίπεδο τοξικών ουσιών και το 33% την πίσσα που προκαλούνται από την καύση του καπνού. Ακόμη μικρότερο είναι το ποσοστό (41%) στο παγκόσμιο δείγμα όσων απάντησαν σωστά (δηλαδή, τοξικές ουσίες και πίσσα από την καύση του καπνού) σε αυτή την ερώτηση. 

Επιπλέον στην Ελλάδα, το 27% των ενηλίκων γενικού πληθυσμού πιστεύει ότι τα ηλεκτρονικά τσιγάρα είναι περισσότερο ή εξίσου επιβλαβή σε σχέση με τα τσιγάρα, ενώ το 29% ισχυρίζεται το ίδιο για τα προϊόντα θέρμανσης καπνού. Πολύ μεγαλύτερα είναι τα ποσοστά της λανθασμένης εντύπωσης που υπάρχει στο παγκόσμιο δείγμα της έρευνας, όπου εκεί περίπου το 45% του γενικού πληθυσμού εξισώνει ή θεωρεί αυξημένο τον κίνδυνο που προκαλούν τα εναλλακτικά του καπνίσματος προϊόντα σε σχέση με το τσιγάρο.  

«Η ακριβής και επιστημονικά τεκμηριωμένη ενημέρωση προς τους ενήλικους καπνιστές για τα αίτια που προκαλούν την βλάβη μπορεί να συμβάλει ουσιαστικά στην προσπάθεια να αφήσουμε πίσω μας οριστικά το τσιγάρο.  Η πολυετής έρευνα που υπάρχει πια για τα εναλλακτικά του καπνίσματος προϊόντα δείχνει πως η καύση του καπνού στο τσιγάρο είναι η κύρια αιτία για τη δημιουργία των τοξικών ουσιών που επηρεάζουν σοβαρά την υγεία. Η αντικατάσταση της καύσης με τη θέρμανση, είτε  του υγρού στην περίπτωση των ηλεκτρονικών τσιγάρων είτε του καπνού στα προϊόντα θέρμανσης, είναι αυτό που διαφοροποιεί ουσιαστικά τα εναλλακτικά προϊόντα έναντι του τσιγάρου και αυτό που τα καθιστά μια καλύτερη εναλλακτική για τους καπνιστές που δεν επιθυμούν να διακόψουν συμβάλλοντας έτσι στη βελτίωση της Δημόσιας Υγείας στο σύνολό της» τονίζει η κυρία Σταυρούλα Νταηλάκη, Επικεφαλής του Επιστημονικού Τμήματος της Παπαστράτος (θυγατρικής εταιρείας της Philip Morris International στην Ελλάδα).  

Άλλα σημαντικά ευρήματα της έρευνας για την Ελλάδα είναι τα εξής:

· Το 64% των καπνιστών που συμμετείχαν στην έρευνα λέει πως θα ήταν πιο πιθανό να στραφούν σε μια καλύτερη εναλλακτική λύση εάν υπήρχε σαφήνεια σχετικά με το πώς αυτά τα προϊόντα διαφέρουν από τα τσιγάρα και ποια είναι η επιστήμη πίσω από αυτά.

· Το 32% των ενηλίκων του γενικού πληθυσμού που είδαν, διάβασαν ή άκουσαν κάτι για προϊόντα χωρίς καύση τους τελευταίους έξι μήνες δηλώνει ότι έλαβαν ασαφείς ή αντικρουόμενες πληροφορίες. 

· Η έλλειψη πληροφόρησης (29%) και η αβεβαιότητα για τα επιστημονικά δεδομένα (34%) είναι παράγοντες για τους οποίους οι καπνιστές δεν έχουν σκεφτεί να στραφούν σε εναλλακτικές λύσεις χωρίς καύση.


-ΤΕΛΟΣ-

Σχετικά με την ΠΑΠΑΣΤΡΑΤΟΣ 
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία τσιγάρων και smoke-free προϊόντων καπνού στην Ελλάδα για εννέα δεκαετίες. Το 2017 γύρισε σελίδα στην ιστορία της και πήρε πρωταγωνιστική θέση στον ριζικό μετασχηματισμό του κλάδου των καπνικών προϊόντων και την υλοποίηση του μεγάλου οράματος της PMI για έναν κόσμο απαλλαγμένο από το τσιγάρο προς όφελος των ενήλικων καπνιστών που έχουν επιλέξει να συνεχίσουν να καπνίζουν και της κοινωνίας γενικότερα. Με μια σημαντική επένδυση ύψους 300 εκατ. ευρώ, η Παπαστράτος μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το νέο, καινοτόμο προϊόν δυνητικά μειωμένου κινδύνου σε σχέση με το τσιγάρο, το IQOS, το πρώτο προϊόν της ΡΜΙ που θερμαίνει και δεν καίει τον καπνό. Toν Απρίλιο του 2019, o Αμερικανικός Οργανισμός Τροφίμων και Φαρμάκων (FDA) ενέκρινε την κυκλοφορία του IQOS στις ΗΠΑ και έκρινε το προϊόν ως κατάλληλο για την προστασία της δημόσιας υγείας, ενώ τον Ιούλιο του 2020 ο FDA αδειοδότησε το IQOS ως προϊόν διαφοροποιημένου κινδύνου. Μέχρι τον Σεπτέμβριο του 2021, περίπου 14,9 εκατ. ενήλικοι καπνιστές σε όλο τον κόσμο και περισσότεροι από 330.000 στην Ελλάδα είχαν επιλέξει τη νέα τεχνολογία, διαθέσιμη σε 70 χώρες. Η Παπαστράτος με συνέπεια υλοποιεί τα τελευταία χρόνια ένα εκτεταμένο πρόγραμμα Εταιρικής Κοινωνικής Ευθύνης για την ανακούφιση ευαίσθητων κοινωνικών ομάδων. Έχει βραβευτεί επανειλημμένα ως Best Work Place και Top Employer για το δυναμικό εργασιακό της περιβάλλον, ενώ αποτελεί και την πρώτη ελληνική εταιρεία με την πιστοποίηση Equal Salary. Η Παπαστράτος έχει αναδειχθεί ως η «No 1 Αξιοθαύμαστη Εταιρεία στην Ελλάδα» και ως η «Νο 1 Αξιοθαύμαστη Βιομηχανία» από το περιοδικό Fortune, ενώ αποτελεί και την πρώτη πιστοποιημένη “Smoke-Free” εταιρεία στην Ελλάδα από την TÜV Austria Hellas.  Περισσότερες πληροφορίες για τις δράσεις της εταιρείας στο www.papastratosmazi.gr

Για επικοινωνία με την εταιρεία: Αλεξάνδρα Γεωργιάδου, Διευθύντρια Επικοινωνίας, Παπαστράτος, τηλ. 210 419 3967 Alexandra.Georgiadou@pmi.com,  Άκης Κελέσης, Account Director αία relate, τηλ. 210 7418935, kelesis@aea.gr

